stanford-oval/wikipedia huggingface dataset:
סיגל בן יאיר
פעילות בתחום השירה

שיריה פורסמו לראשונה בכתב העת “מטעם”, כמו כן תורגמו לצרפתית, לערבית ולאנגלית וראו אור באנתולוגיות בשפות אלו. בשנים 2008 ו-2009 השתתפה בפסטיבל "שער לשירה חדשה" ובשנים 2010 ו-2015 בפסטיבל "מטר על מטר" של מקום לשירה בירושלים. ב-2015 השתתפה בשער, פסטיבל השירה הבינלאומי. בן יאיר השתתפה גם בפסטיבל השירה הבינלאומי בסטורגה מקדוניה.
בשיריה עוסקת בן יאיר בעיקר במציאות הכלכלית הלא קלה של מעמד העובדים הישראלי. היא עוסקת רבות בקשייה כאם חד הורית העובדת לפרנס את משפחתה. תמות נוספות כוללות התמודדות עם גירושיה ועם מחלתו ומותו של אביה, אך גם שירי אהבה.
ספריה

לא מעודן, תל אביב: הליקון, תשע"א 2011 (בעריכת אמיר אור)
אין עדות, תל אביב: הוצאת הקיבוץ המאוחד: קרן יהושע רבינוביץ לאמנויות, תשע"ד 2014 (בעריכת יצחק לאור)
מה אני עושה, חיפה, הוצאת פרדס, סדרת טקסטורה, תש"פ 2020 (בעריכת ענת לוין)
פרסים

פרס טבע לשירה בפסטיבל המשוררים במטולה, 2011
פרס רמת גן לספרות, 2013
פרס שרת התרבות בתחומי היצירה הספרותית למשוררים בתחילת דרכם, 2015
פרס ראש הממשלה לסופרים עבריים,2015
לקריאה נוספת

גליה יהב, תשע עד חמש, מדור הספרות של ידיעות אחרונות במוסף -7 לילות, 4 בפברואר 2011
דפנה שחורי, אצלה הכל על אמת, מדור השירה של ישראל היום, 5 בפברואר 2011
הערות שוליים

↑   גילי איזיקוביץ, הוכרזו הזוכים בפרס ראש הממשלה לסופרים ויוצרים לשנת תשע"ו, באתר הארץ, 28 בדצמבר 2015
| --- | --- |
בקרת זהויות :  NLI: 987007528295605171  BnF: cb17760334q (data)  ISNI: 0000 0001 1998 1417  LCCN: n2011029746  VIAF: 171017335   WorldCat (עם VIAF): 171017335
פורום האקלים הישראלי

פורום האקלים הישראלי הוא גוף שהוקם על־ידי נשיא המדינה, יצחק הרצוג, בינואר 2022. הפורום נועד לקדם שינוי באופן בו מדינת ישראל מתנהלת מול משבר האקלים. מטרות הפורום הן לצמצם את הפערים בין יעדים אקלימיים גלובליים לבין אלה שנקבעו בישראל, לקדם יוזמות ושיתופי פעולה בתחום משבר האקלים ולייעץ לנשיא המדינה בנושאי אקלים. בראש הפורום עומד דב חנין המנהל את הפורום יחד עם ארגון חיים וסביבה, ארגון הגג של הארגונים הסביבתיים בישראל.
היסטוריה

פורום האקלים הישראלי הוקם על־ידי יצחק הרצוג בינואר 2022. הרצוג הצהיר על כוונתו לעסוק במשבר האקלים עוד בנאום ההשבעה שלו בכנסת. הנשיא קיווה שהקמת הפורום תעלה את המודעות למשבר האקלים בקרב המנהיגות בישראל ותסמן את מחויבותה של ישראל לעמוד בקדמת הדיון בתחום זה. ההודעה על הקמת הפורום פורסמה עוד באוקטובר 2021, לקראת ועידת האקלים של האו"ם בגלאזגו. במאי 2022 אירח הנשיא הרצוג את המפגש הראשון של פורום האקלים. באירוע הוקרנה ברכה של ג'ון קרי, השליח המיוחד של נשיא ארצות הברית לענייני אקלים. במאי 2023 אירח הנשיא הרצוג את הכנס השני של הפורום. בכנס קרא יו"ר הפורום, דב חנין, לממשלה לאמץ את חוק האקלים שהוגש על־ידי המשרד להגנת הסביבה.
תחומי הפעילות

פעילות הפורום מחולקת לשמונה אשכולות. במחצית השנה הראשונה לפעילות הפורום גובשו במסגרת האשכולות מעל 60 יוזמות לשינוי מדיניות. הפורום מעניק ליוזמות תמיכה הכוללת בניית תוכנית פעולה פרלמנטרית, קידום חשיפה בתקשורת, קידום חשיפה פילנתרופית וקידום בכנסת. הפורום משלב בתוכו נציגים מהחברה האזרחית, האקדמיה, הממשלה, הכנסת, השלטון המקומי ונציגים נוספים. עם הקמת הפורום, נבחרו לכל אשכול מספר מובילים ומובילות, והושקו מספר יוזמות:
אנרגיה ותעשייה - יעל כהן־פארן, יונתן אייקנבאום, איתן פרנס. יוזמות לדוגמה: חישוב מחודש של עלויות האנרגיה המתחדשת למול מקורות אנרגיה פוסיליים, אנרגיה קהילתית בבתים משותפים, הפיכת ישראל למרכז מצוינות עולמי בתחום האגרי סולארי, קידום אקוסיסטם הקליימטק הישראלי.
סוגיות המרחב העירוני - אלה אלכסנדרי, רוני ארז. יוזמות לדוגמה: הולכים על זה: קידום הליכתיות בערי ישראל, עידוד הגעה ירוקה לעבודה, עידוד שוק הבנייה בישראל למצוינות בבנייה ירוקה ואיפוס אנרגטי, התחדשות עירונית סביבתית חברתית, שטחים ירוקים נגישים לכולן/ם, ערים לקראת אפס הדברה.
מזון חקלאות וטבע - דורית אדלר, יוסי וולפסון, איריס האן. יוזמות לדוגמה: תזונה וסל מזון בריאים וברי קיימא לכל, צמצום בזבוז מזון באמצעות תמחור על פי תאריכי תפוגה ברשתות השיווק, תוכנית לאומית להצלת מזון, קידום מסדרונות אקולוגיים בישראל, חקלאות משקמת.
כלכלה ירוקה - אורלי אהרוני, אורן פרז, נגה לבציון נדן, דפנה אבירם־ניצן. יוזמות לדוגמה: ביקורת מוסדית על הצעת חוק האקלים, הסטת השקעות של כספי ציבור, הסבה הוגנת מתעשיות מזהמות.
חינוך, תרבות ורוח - חגית גפן, עינט קרמר, עמיחי עמית. יוזמות לדוגמה: אקלים לכל מורה, אקלים לכל סטודנט, רב קו לכל ילד /ה, הטמעת שיח תורני-סביבתי בציבור הדתי והחרדי.
הפחתת צריכה ופסולת - מיקי חיימוביץ', ג'מילה הארדל ואכים, נאור ירושלמי. יוזמות לדוגמה: טיפול מקומי בפסולת אורגנית מוסדית, אסדרת שוק הובלת הפסולת בישראל, קידום רגולציה תומכת לפיתוח כלכלה מעגלית בטקסטיל, בית מתלבשות לאופנה בת קיימא.
שיתוף פעולה אזורי וביטחון - שירה עפרון, גדעון ברומברג, טארק אבו חאמד. יוזמות לדוגמה: שימור שוניות מפרץ אילת – שת"פ בין ישראל, ירדן, מצרים וערב הסעודית, שת"פ בתחום האנרגיה המתחדשת במשולש הגבולות ישראל, ירדן ומצרים, עידוד מיזמי אנרגיה מתחדשת בשטחי C.
בריאות, רווחה ואוכלוסיות פגיעות - קרני קרייגל, נדב דוידוביץ', יוסף אברמוביץ'. יוזמות לדוגמה: אימוץ פרספקטיבה מגדרית בניהול אוכלוסייה במצבי חירום אקלימי, הפחתת פליטות גזי חממה במערכת הבריאות, רשת מפלטי חום, סל איקלום לתמיכה בהתייעלות אנרגטית לקהילות החיות בעוני אנרגטי, חלוקה צודקת של הכנסות אנרגיה מתחדשת.
ראו גם

חיים וסביבה
הערות שוליים

1 2  פורום האקלים הישראלי, באתר חיים וסביבה - תשתית לתנועה הסביבתית
1 2 3 4  דב חנין, פורום האקלים הישראלי – יוזמת נשיא המדינה לשיפור ההתמודדות הישראלית עם משבר האקלים, אקולוגיה וסביבה 13, 15 בנובמבר, 2022
↑  נשיא המדינה נשא דברים בכינוס המקצועי הראשון של פורום האקלים הישראלי שייסד – בית הנשיא, באתר www.president.gov.il
1 2  שני אשכנזי, ‏לקראת ועידת האקלים: הרצוג הודיע על הקמת פורום ישראלי בנושא, באתר גלובס, 20 באוקטובר 2021
↑  איתמר אייכנר, לקראת הוועידה בגלזגו - יוקם פורום אקלים ישראלי בחסות הנשיא הרצוג, באתר ynet, 20 באוקטובר 2021
↑  נשיא המדינה ורעייתו אירחו את המפגש הראשון של פורום האקלים הישראלי, בחסות בית הנשיא – בית הנשיא, באתר www.president.gov.il
↑  הנשיא הרצוג: האקלים צריך להיות מעל לכל מחלוקת, באתר ערוץ 7, ‏2023-05-02
↑  פורום האקלים הישראלי, יוזמות פורום האקלים הישראלי, באתר חיים וסביבה, ‏מרץ 2023
נשיא המדינה יצחק הרצוג ורעייתו מיכל, מארחים את המפגש הראשון של פורום האקלים הישראלי, בחסות בית הנשיא. לרגל האירוע, בית הנשיא הואר בירוק והוקרנו ברכות מיוחדות מהשליח המיוחד של נשיא ארצות הברית לענייני אקלים ג'ון קרי וראש הממשלה נפתלי בנט, בהן בירכו על יוזמתו של הנשיא.
פאל שאבוי

| --- | --- |

 לידה:  30 בינואר 1893 בודפשט, האימפריה האוסטרו-הונגרית 
 פטירה:  20 בדצמבר 1968 (בגיל 75) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  Stephen I of Hungary High School (1911)  האוניברסיטה לטכנולוגיה ולכלכלה של בודפשט 
 פרסים והוקרה:  פרס קושוט (1955)  פרס הרפובליקה העממית ההונגרית (1965) 
 
התלייה של גשר ארזיבט בבודפשט
קברו של פאל שאבוי בבודפשט
חתום על ידי פאל שאבוי: תמונה של גשר ארז'בט בבודפשט
בניית גשר ארז'בט
פאל שאבוי (במקור שפיגל, בהונגרית: Sávoly Pál; בודפשט, 30 בינואר 1893 – בודפשט, 20 בדצמבר 1968) היה מהנדס, סטטיקאי. יהודי-הונגרי, זוכה פרס קושוט (1955) (הפרס הממלכתי ההונגרי הגבוה ביותר, מקביל לפרס ישראל), זוכה פרס המדינה (1965) (פרס המדינה של הרפובליקה העממית ההונגרית היה פרס ממלכתי גבוה שנוסד על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום).
קורות חייו

פאל שפיגל נולד במשפחה יהודית כבנם של שמואל שאבוי (במקור שפיגל) (1854–1942), סוחר ומנהל חברה ושל מלווינה שבק (במקור שיין) (1867–1913). סבו וסבתו מצד אביו היו גאשפר שפיגל ואדל לנדייל. ב-1911 סיים את לימודיו בגימנסיית סנט אישטוואן בזוגלו (כיום רובע 14 של בודפשט). במלחמת העולם הראשונה שירת ככבאי בגדוד הרגלים ה-30.
ב-12 ביוני 1920, בבודפשט, הוא נישא לארז'בט באלה, ציירת מפשט, בתם של יעקב (קארוי) באלה ושל מטילד וולנר. הוא סיים את התואר שלו באוניברסיטת יוזף בבודפשט (כיום אוניברסיטת בודפשט לטכנולוגיה ולכלכלה). בשנת 1920 וקיבל עבודה במשרד תכנון הנדסי בהולנד, שם המשיך במהרה לעבוד כמתכנן עצמאי. הוא גם השתתף בתכנון התחנה המרכזית באמסטרדם.
הוא חזר לממלכת הונגריה ב-1925 ופתח את משרד ההנדסה שלו. ב-1929 היה יועץ בבניית מוסך האוטובוסים של בודפשט, ב-1930 השתתף בהקמת מפעל החשמל טלבוט בדרך באנהידה ובשנת 1932 עמד בראש קבוצת התכנון של חברת קוסלקה. לאחר מלחמת העולם השנייה כאשר הוקמו חברות תכנון ממלכתיות, מ-1948 היה ראש מחלקת הגשרים בחברת Mélyépétis Tervező Vállalat, ולאחר מכן עד מותו היה המהנדס הראשי בחברת UNATERV.
עבודתו

בין הגשרים שנבנו בהנהלתו ניתן למנות את גשר הכבלים של נהר נאפט, הגשר שתוכנן עבור הודו, 52 גשרים סיאמיים והגשר החוצה את נהר האו-הו בטיאנג'ין. במקביל, השתתף בהצלחה במספר תחרויות מכרזי גשרים בינלאומיות (קזבלנקה, מֶכְרָה, אביי ועוד) הוא השתתף בתכנון גשר הדנובה (גשר ארפאד) באובודה. הוא תכנן את הרציפים, המעברים התחתונה והמעברים העיליים של גשר פטפי, כמו גם את מעלית השפכים של אנדיאלפלד.
לאחר מלחמת העולם השנייה הוא תרם לשיקום גשרים רבים. הוא היה המתכנן של עבודות השחזור של גשר פרנץ יוזף (גשר החירות) בבודפשט, של גשר איפוי בין סוב (צפון הונגריה) להלמבה (דרום סלובקיה), הנושא את שמו עד היום, וגשר השלשלאות. הוא תכנן את הכביש ואת גשר הנילוס באורך 800 מ' בחלוואן (מצרים) שנמסר ב-1958. עבודתו המשמעותית ביותר היא התכנון והבנייה של גשר ארז'בט החדש בבודפשט. בשנת 1965 הוענק לו פרס המדינה על תכנון גשר ארז'בט, גשר הכבלים הראשון בהונגריה, על הפתרון החסכוני והמודרני שלו.
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
Tudósnaptár (לוח המדענים)
Palotás, Medved, Nemeskéri, Kiss, Träger: Hidak
Ábrahám Kálmán: A tudomány és művészet diadala. Emlékezés Sávoly Pálra, Budapest, 1969.
CULTURAL-HISTORICAL RELATIONS AND TECHNICAL CONNECTIONS BETWEEN THE NETHERLANDS AND HUNGARY Symposium, Amsterdam 2008 /5. oldal
30 בינואר. יום הולדתו דל פאל שאבוי
מאמרים קשורים

גשר שאבוי
הערות שוליים

↑  "Születési bejegyzése a Pesti Izraelita Hitközség születési akv. 260/1893. folyószáma alatt". נבדק ב-2019-10-28.
↑  Halálesete bejegyezve a Budapest XII. anyakönyvi kerület halotti anyakönyvében 1/1969 folyószám alatt.
↑  http://www.magyaralmas.hu/napok/savoly
↑  "Sávoly Sámuel halotti bejegyzése a Budapest XII. kerületi polgári halotti akv. 1491/1942. folyószáma alatt". נבדק ב-2019-10-28.
↑  A 30. honvéd gyalogezred parancsnoksága által 1917. november 10-én 133/1 szám alatt kiállított igazolvány alapján.
↑  A Budapest VIII. anyakönyvi kerület halotti anyakönyvéből 1268/1979 folyószámon
↑  A házasságkötés bejegyezve a Budapest VI. ker. polgári házassági akv. 949/1920. folyószáma alatt.
↑  "Archivált másolat" (PDF). אורכב מ-המקור (PDF) ב-2013-07-29. נבדק ב-2012-08-09.
| --- | --- |
בקרת זהויות :  ISNI: 0000 0000 3741 577X  LCCN: nb2005014321  VIAF: 11825698   WorldCat (עם VIAF): 11825698 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאל שאבוי".
סרינה אוניון-צ'נסלור

| --- | --- |

 לידה:  9 באפריל 1976 (בת 48) אינדיאנפוליס, אינדיאנה, ארצות הברית 
 מידע כללי
 בשירות:  אסטרונאוטית בשירות נאס"א
 לאום:  אמריקאית ארצות הברית
 השכלה:  אוניברסיטת ג'ורג' וושינגטון (1997)  University of Texas Medical Branch (2007)  University of Texas Medical Branch (2001)  Poudre High School 
 עיסוק בעבר:  רופא מוטסת
 תקופת השירות:  2009–הווה (כ־16 שנים)
 זמן שהייה בחלל:  196 יום, 17 שעות ו-49 דקות
 ביוגרפיה בנאס"א:  סרינה אוניון-צ'נסלור באתר נאס"א (באנגלית)
 משימות
 סויוז MS-09, משלחת 56/משלחת 57 לתחנת החלל הבינלאומית
  
 
סרינה מריה אוניון-צ'נסלור (באנגלית Serena Auñón-Chancellor, נולדה ב-9 באפריל 1976, באינדיאנפוליס שבאינדיאנה) היא אסטרונאוטית של נאס"א, רופאה ומהנדסת אמריקאית. מהנדסת הטיסה של משלחות 56 / 57 לתחנת החלל הבינלאומית. עם סיום משלחת 57, אוניון צ'נסלור שהתה בחלל בשהות מצטברת של למעלה מ-196 יום.
ביוגרפיה

נולדה ב-1976 למרגיטה וד"ר חורחה אוניון, קובני גולה שהגיע לארצות הברית ב-1960.
השכלה

בשנת 1997 אוניון-צ'נסלור השלימה תואר ראשון בהנדסת חשמל באוניברסיטת ג'ורג' וושינגטון. בזמן לימודיה היא עבדה כמורה לאמנויות לחימה ולימדה קונג פו לילדים בגילאי 5-15 כדי לממן את הלימודים.
היא המשיכה ללימודי רפואה במרכז לרפואה של אוניברסיטת טקסס (University of Texas Health Science Center at Houston) אותם השלימה ב-2001, וקיבלה תואר שני ברפואה ציבורית M.P.H. (אנ') במרכז לרפואה ציבורית של אוניברסיטת טקסס (University of Texas Medical Branch) בשנת 2006.
כרופאה בנאס"א

אוניון-צ'נסלור החלה לעבוד במנאס"א כרופאה מוטסת ב-2006. במסגרת תפקידה, היא תמכה בפעילויות הרפואיות ובתמיכה רפואית מהקרקע עבור צוותי תחנת החלל הבינלאומית. עבור תפקיד זה היא שהתה למעלה מ-9 חודשים בעיר הכוכבים. היא שימשה כסגנית הרופא הצוותי עבור צוות טיסת המעבורת STS-127 ועבור משלחת 22 לתחנת החלל הבינלאומית.
אוניון-צ'נסלור מוסמכת לרפואה פנימית ורפואה מוטסת, והיא אחראית על הנושאים הרפואיים בענף התפעול של תחנת החלל הבינלאומית ועבור הצוות המסחרי (לטיפול טיסות מאוישות מסחריות עתידיות).
בשנת 2009 זכתה בפרס על שם ג'וליאן א. וורד לרופא תעופתי מטעם האיגוד של רופאי חיל האוויר עבור תרומתה לטיסות המאוישות בחלל ולטיפול הרפואי בצוותים. במסגרת תפקידה, היא פיתחה ערכות רפואיות לתמיכה בשיגור ובנחיתה בקזחסטן.
כאסטרונאוטית בנאס"א

אוניון-צ'נסלור נבחרה לכיתת האסטרונאוטים של 2009. היא השלימה את תוכנית האימונים ב-2011.
במסגרת האימונים היא שהתה חודשיים באנטארקטיקה בסוף 2010 ותחילת 2011 כחלק ממשלחת ANSMET (אנ'). המשלחת שנועדה לאתר מטרואיטים באנטארקטיקה, כללה 9 אנשי מערכת וניתוח ו-4 אנשי חיפוש בשטח (ובינם אוניון-צ'נסלור), שביצעו חיפוש ואיתור אתרים למשלחות עתידיות. המשלחת מצאה למעלה מ-1200 מטרואיטים.
כאסטרונאוטית בנאס"א > NEEMO

אוניון-צ'נסלור השתתפה במשלחות נאס"א לאימון ושהות תת-מימית כחלק מהמשימה האנלוגית NEEMO.
ביוני 2012 אוניון-צ'נסלור הייתה חלק מהצוות שתפעל את הצוללת DeepWorker 2000 כחלק ממשימה משותפת לנאס"א ולמנהל האוקיינוסים והאטמוספירה הלאומי משלחת NEEMO 16 מתחת לחופי קי לארגו, בפלורידה.
ביולי 2015, היא השתתפה בתור אקוונאוטית כחלק מצוות NEEMO 20, שכלל גם את האסטרונאוט האיטלקי לוקה פרמיטנו והאסטרונאוט היפני נוֹרישִׁיגֶה קַאנַאִי.
כאסטרונאוטית בנאס"א > משלחת 56/57 לתחנת החלל הבינלאומית

ב-16 בינואר 2018 נאס"א הודיעה כי אוניון-צ'נסלור תחליף את ג'נט אפס במשלחת 56/57 לתחנת החלל הבינלאומית.
היא שוגרה לחלל בחללית סויוז MS-09 ב-6 ביוני 2018 יחד עם אלכסנדר גרסט וסרגיי פרוקופייב והיא אמורה לשהות שישה חודשים בתחנת החלל הבינלאומית. היא האישה ההיספנית השנייה בחלל.
בעקבות כישלון שיגור סויוז MS-10 משימתם הוארכה, ומשלחת 57 הייתה ברובה משלחת של 3 אנשים עד להגעת סויוז MS-11 לתחנת החלל. ב-20 בדצמבר 2018, אלכסנדר גרסט, אוניון-צ'נסלור וסרגיי פרוקופייב חזרו לכדור הארץ לאחר שהות של 196 יום, 17 שעות ו-49 דקות.
כאסטרונאוטית בנאס"א > אסטרונאוטית בדרג ניהול

נכון לאוקטובר 2019, אוניון-צ'נסלר הועברה לדרגת אסטרונאוטית בדרג ניהול ("Management Astronaut") ואינה כשירה עוד לטיסת חלל. היא הוצבה לטיפול בנושאים רפואיים ותמיכה בפעילויות בחלל במשרד האסטרונאוטים בנאס"א.
חיים אישיים

מחזיקה ברישיון תפעול של חובבי רדיו עם האות KG5TMT., נשואה לפיזיקאי ג'ף צ'נסלור.
הערות שוליים

1 2  ביוגרפיה של סרינה אוניון-צ'נסלור באתר spacefacts.de
↑  5 דברים שלא ידעתם על סרינה אוניון-צ'נסלור, נאס"א מרכז החלל ג'ונסון, 5 ביוני 2018
1 2 3  "ביוגרפיה של אוניון-צ'נסלור באתר נאס"א" (PDF). NASA. באוקטובר 2019. נבדק ב-24 ביוני 2021. {{cite web}}:  (עזרה)
↑  "Julian E Ward Award". Society of United States Air Force Flight Surgeons. נבדק ב-12 ביוני 2018. {{cite web}}:  (עזרה)(הקישור אינו פעיל)
↑  אודות סרינה אוניון צ'נסלור לכבוד זכייתה בפרס וורד דף אינטרנט מאורכב של איגוד הרופאים המוטסים בחיל האוויר
↑  הכירו את האסטרונאוטים של 2009 נאס"א
↑  NEEMO 16: EVA Divers and Subs בלוג המשימה, 16 ביוני 2012
↑  אודות האקוונאוטים במשלחת NEEMO 20 , אתר הפליקר של משלחת NEEMO, 20 ביולי 2015
↑  Eric Berger (19 בינואר 2018). "NASA has pulled Jeanette Epps just months before her first flight". {{cite web}}:  (עזרה)
↑  אלן אוצ'ווה, האישה ההיספנית הראשונה בחלל, מברכת את סרינה עם שיגורה, טוויטר, 6 ביוני 2018
↑  Horizons mission ends after 197 days in space Alexander Gerst is back on Earth אתר סוכנות החלל הגרמנית, 20 בדצמבר 2018
↑  "via the ARRL: Radio Amateurs to Swap Spots on International Space Station (ISS) Crew". 3 ביוני 2018. אורכב מ-המקור ב-2018-06-12. נבדק ב-2018-06-12. {{cite web}}:  (עזרה)
| --- | --- |
בקרת זהויות :  GND: 116887291X  VIAF: 5990153954902405680009   WorldCat (עם VIAF): 5990153954902405680009
פאל דראבוש

| --- | --- |
אין תמונה חופשית
 לידה:  27 בנובמבר 1911 בודפשט, האימפריה האוסטרו-הונגרית 
 פטירה:  22 ביולי 1982 (בגיל 70) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 לימודי רפואה:  אוניברסיטת סגד 
 תפקידים:  רופא, רופא ילדים, איש איגוד מקצועי 
 
פאל דראבוש (בהונגרית: Darabos Pál;‏ בודפשט, 27 בנובמבר 1911 – בודפשט, 22 ביולי 1982) היה דוקטור לרפואה, פוליטיקאי לענייני בריאות, רופא ילדים, מנהיג איגוד מקצועי. דמות מרכזית בניהול וקידום מקצוע הרפואה בהונגריה.
ביוגרפיה

פאל דראבוש נולד במשפחה יהודית והשלים את לימודיו באוניברסיטת פרנץ יוזף בסגד (כיום אוניברסיטת סגד), שם קיבל תואר ברפואה כללית ב-1935. בין השנים 1935 לבין 1941, הוא היה מתמחה ועוזר רופא, ובין השנים 1941 לבין 1943, רופא בבית החולים לילדים ברודי אדל בבודפשט. בשנים 1943–1944 נלקח כיהודי למחנות שירות עבודה בקולוז'ווואר ועבד שם כרופא, משם נקרא לפלוגות שירות עבודה ובמאי 1944 גורש למחנה הריכוז בוכנוולד. הוא ניצל וחזר להונגריה ביולי 1945, בתום המלחמה. בין השנים 1945–1949 היה רופא ילדים ב"סיוע הלאומי", מ-1949 עד 1963 היה רופא במרפאה בצ'פל, כבר רופא ילדים ראשי. בשנה שלאחר המלחמה הפך לחבר במפלגה הקומוניסטית ההונגרית ולאחר מכן במפלגות היורשות שלה. בין השנים 1957–1964 היה מזכיר "המחלקה הרפואית של ההנהלה המרכזית של איגוד העובדים הרפואיים" (OEDSZ KV - Orvos-Egészségügyi Dolgozók Szakszervezete Központi Vezetősége), ממלא מקום המזכיר הכללי של OEDSZ במחצית הראשונה של 1964, מזכיר כללי בין אפריל לנובמבר 1964, וכן נשיא מנובמבר 1975 עד 1980. (משהו דומה ליו"ר ההסתדרות הרפואית בישראל) בין השנים 1964–1975 היה חבר בהנהלת "המועצה הלאומית לאיגודים מקצועיים" (SZOT), ובין 1975 לבין 1980 היה יו"ר ההנהלה המרכזית של ה-SZOT. הוא היה חבר בוועדת העריכה של "השבועון הרפואי" (Medical Weekly-Orvosi Hetilap) - עיתון רפואי חשוב ביותר. כהכרה בינלאומית, בין השנים 1968 לבין 1975 כיהן בתפקיד נשיא ועדת הבריאות של האיגוד הבינלאומי של עובדי ציבור ומקצועות קשורים.
דראבוש עסק בארגון שירותי בריאות, הכשרה רפואית, אתיקה רפואית וזכויות החולה. הוא היה מהראשונים בהונגריה שגיבשו את הדרישות האתיות של עבודה רפואית, הוא מילא תפקיד משמעותי בפיתוח הקוד הרפואי, הוא היה המייסד של ועדות האתיקה הרפואית ההונגרית, ופיתח את התקנות הארגוניות והתפעוליות שלהן (משנת 1958).
כתביו ועבודותיו

ידע על החיים בעקבות אנגלס. (טבע וטכנולוגיה, 11. 1952.)
על ועדות אתיקה רפואית. (סקירת מדיניות פנים, 3. 1959)
כמה בעיות בזמן של אתיקה רפואית. (Medical Weekly, 37. 1959)
מעמדם התרבותי של עובדי שירותי הבריאות . (פרסום הסתדרות עובדי רפואה. בודפשט, 1962)
על בעיות הבריאות של הכפר. (בודפשט, הוצאת Táncsics, 1962)
המצב, הבעיות והמשימות של השכלה רפואית נוספת . (בודפשט, הוצאת Táncsics, 1964)
זוכרים את ה-7 בנובמבר. (Medical Weekly, 1965, 45)
זוכרים את אמיל וייל, במלאת 70 שנה להולדתו. נאום הזיכרון של DP ב-18 בפברואר 1967, בקברו של אמיל וייל út. (Medical Weekly, 9. 1967)
על הנחיות מדיניות בריאות. (ביטוח סוציאלי, חופשה, בטיחות בעבודה, 1969)
הקונגרס השישי של האיגוד המקצועי שלנו. (Medical Weekly, 25. 1971)
פרסים והוקרה

רופא דגול (1954)
מדליית הזיכרון של יאנוש בויאי (1958)
מדליית הזיכרון של אמיל וייל (1960)
מדליית הצטיינות למען עבודה סוציאליסטית (1962)
עיטור המסדר העמל דרג זהב (1967; 1975)
ראו גם

Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
Révai új lexikona V. (Cza–D). Főszerk. Kollega Tarsoly István. Szekszárd: Babits. 2000. ISBN 963-927-216-7 (הלקסיקון החדש של רוואי)
לקריאה נוספת

Adatai a Petőfi Irodalmi Múzeum katalógusában (נתוניו במוזיאון הספרותי פטפי)
"Darabos Pál". Egészségügyi Dolgozó. 26 (8). 1982-08-01.
Szerkesztőség (1982-08-29). "Dr. Darabos Pál". Orvosi Hetilap. 123 (35): 2147.
Gergely András: Jeles magyar zsidó orvosok lexikona. Budapest, 2001 (אנדראש גרגיי: רופאים יהודים הונגרים מציינים וידועים)
פטר קוזאק: פאל דראבוש. באתר www.nevpont.hu
Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי הונגרי רפואי)
הערות שוליים

↑  Magyar Közlöny, 1962. november 7. (83. szám)
↑  Magyar Közlöny, 1967. november 15. (82. szám)
↑  Magyar Közlöny, 1975. április 12. (23. szám)
| --- | --- |
בקרת זהויות :  ISNI: 0000 0000 7961 2034  VIAF: 121467287   WorldCat (עם VIAF): 121467287 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאל דראבוש".
פסטיבל הקולנוע האפריקאי בקורדובה

פסטיבל הקולנוע האפריקאי בקורדובה (לשעבר  פסטיבל הקולנוע האפריקאי בטריפה או FCAT) הוא פסטיבל שנתי המוקדש לקולנוע אפריקאי, שנערך העיר הספרדית קורדובה. הוא מאורגן על ידי עמותת אל טאראב (Al Tarab).
האירוע נוסד בשנת 2004 תחת השם "תצוגת הקולנוע האפריקאי בטריפה" ושינה את שמו ל"פסטיבל הקולנוע האפריקאי בטריפה" בשנת 2007. מאז 2012, הוא ידוע בתור "פסטיבל הקולנוע האפריקאי בקורדובה", לאחר שקורדובה החליפה את טריפה בתור העיר המארחת.
היסטוריה

הפסטיבל נוסד ב-2004 ביוזמתו של העמותה אל טאראב, שבסיסה בטריפה שבמחוז קדיס. במהלך שלוש השנים הראשונות האירוע יועד להציג דגימה של הפקות הקולנוע הטובות ביותר מאפריקה; בשנה הרביעית שבה נערך האירוע הפך הפסטיבל לתחרות. הפסטיבל נוסד במטרה להציג לציבור הספרדי מבט חדש על אפריקה, בלי כל הסטריאוטיפים שסיפקו אמצעי התקשורת. טריפה הייתה נקודת מפגש ומרחב גאוגרפי סמלי למפגש ולחילופי תרבויות. בשנתו התשיעית של הפסטיבל הוא עבר להתקיים בקורדובה, העיר המארחת החדשה שלו, ושם הציג 94 סרטים שמקורם מאפריקה, כמו גם ממדינות ערב, לראשונה בפסטיבל.
עם השנים, מלבד קולנוע, פיתח הפסטיבל מגוון רחב של פעילויות בעלות קשר, כגון תערוכות אמנות חזותית, הופעות וסדנאות לילדים. תוכנית הפסטיבל כוללת גם הקרנות מיוחדות עבור בני נוער. מאז 2007, הפסטיבל כולל גם אזור המוקדש לתעשיית הקולנוע. הוא כולל פורום הפקה אפריקאית לייצור משותף של סרטים, ונועד להקל על הסכמים חדשים בין מפיקים ויוזמות משותפות מיבשות אפריקה ואירופה. הוא כולל גם דיונים ו'שולחנות עגולים', שמטרתו סיעור מוחות על הזדמנויות חדשות למימון בין גופים ציבוריים של שתי היבשות.
מבנה הפסטיבל

הפסטיבל מחולק למספר חלקים, תחרותיים ולא-תחרותיים:
"החלום האפריקאי" (The African Dream) לסרטים עלילתיים שנעשו על ידי במאים אפריקאיים או שהופקו במדינה באפריקה בשנתיים האחרונות;
"לחצות את המצרים" (Across the Strait) המוקדש לסרטים דוקומנטריים שנעשו על ידי במאים אפריקאיים או הופקו במדינה אפריקאית בשנתיים האחרונות;
"אפריקה בקצרה" (Africa in Short) המוקדש לסרטים קצרים מאת במאים שמוצאם באפריקה או שהופקו במדינה אפריקאית בשנתיים האחרונות.
"מסך פתוח" (Open screen)
"אנימאפריקה" (Animáfrica)
חלקים מונוגרפיים
חלקים המוקדשים לרטרוספקטיבה
פרסים

בכל שנה מחליט חבר השופטים הבינלאומי להעניק את הפרסים הבאים:
פרס לסרט העלילתי הטוב ביותר, המוענק למפיקו של הסרט
פרס לשחקנית הטובה ביותר
פרס לשחקן הטוב ביותר
פרס של העיר קורדובה, המוענק לבמאי של סרט מצטיין
חבר השופטים הבינלאומי לסרטים הדוקומנטריים והקצרים בפסטיבל מעניק כל שנה את הפרסים הבאים:
גריוט (Griot) עבור הסרט התיעודי הטוב ביותר
גריוט לסרט הקצר הטוב ביותר
מלבד הקרנות וחלוקת פרסים קולנועיים, מתרחשים בפסטיבל תוכניות נוספות:
פעילויות אחרות: הופעות מוזיקה, תערוכות אמנות פלסטית, סדנאות, נאומים
מפגשים מקצועיים: סדנאות, סמינרים נוספים לדיבייט בין אנשי מקצוע מאפריקה, מארצות ערב או מאירופה
תוכנית לבתי ספר: עירוב בני נוער על ידי הקרנת סרטים אפריקאיים בבתי הספר של המחוז.
נשיא ניגריה

נשיא הרפובליקה הפדרלית של ניגריה (באנגלית: President of the Federal Republic of Nigeria) הוא ראש המדינה וראש הממשלה של הרפובליקה הפדרלית של ניגריה. הנשיא מנהל את הרשות המבצעת של הממשל הפדרלי והוא המפקד העליון של הכוחות המזוינים של ניגריה.
התפקידים, הסמכויות והתארים של ראש המדינה וראש הממשלה אוחדו רשמית למשרת הנשיאות עם כניסתה לתוקף של חוקת ניגריה משנת 1979.
הסמכות המבצעת של המדינה נתונה לנשיא, והיא כוללת את הביצוע והאכיפה של החוק הפדרלי ואת האחריות למנות פקידים פדרליים, דיפלומטיים, רגולטוריים ושיפוטיים. ההוראות החוקתיות מסמיכות את הנשיא למנות ולקבל שגרירים, לחתום הסכמים עם מדינות זרות, ועל חוקים הבאים שחוקקו על ידי הבית, לנשיאות יש אחריות ראשית לניהול מדיניות חוץ.
הנשיא גם ממלא תפקיד חשוב בחקיקה הפדרלית ובקביעת מדיניות פנים. כחלק מעיקרון הפרדת הרשויות במדינה, החוקה מעניקה לנשיא את הסמכות לחתום או להטיל וטו על כל חקיקה פדרלית.
הנשיא נבחר בבחירות ישירות כלל-ארציות לכהונה של ארבע שנים, יחד עם סגנו.
בולה טינובו (אנ') הוא הנשיא הנוכחי של ניגריה, וה-16 במספר, לאחר שהושבע לתפקיד ב-29 במאי 2023.